### Beslutningstema

I denne sag skal der tages beslutning om nedlæggelse af en del af en privat fællesvej.

### Historik

Ejendommen på [adresse], Løgumkloster har haft en minkproduktion, som i dag er nedlagt.

Nedlæggelse af den private fællesvej sker grundet minkforbuddet i forbindelse med Covid-19 samt nedtagning af avlsbygningerne.

### Sagsfremstilling

Boligstyrelsen forestår nedlæggelse og nedrivning af minkejendommene i [adresse]. Boligstyrelsen har i forbindelse med nedlæggelsen og nedrivningen af minkejendommen beliggende på adressen [adresse], 6240 Løgumkloster søgt om nedlæggelse af en del af den private fællesvej.

Der er tale om nedlæggelse af en del af en privat fællesvej beliggende over matrikel 139b, [adresse] ejerlav, [adresse], til ejendommen [adresse] Løgumkloster. Se bilag 1.

Den omtalte privat fællesvej ønskes nedlagt på grund af nedrivning af driftsbygninger/minkhallerne, og den vil fremover ikke blive brugt.

Den resterende del af den private fællesvej vil ikke være påvirket i forbindelse med nedlæggelse af sidegrenen af denne del af den private fællesvej.

Der er gennemført partshøring, og der er ikke indkommet bemærkninger.

Der skal således tages stilling til følgende scenarier:

* Scenarie 1: Den beskrevne del af privat fællesvej kan nedlægges.
* Scenarie 2: Den private fællesvej bibeholdes uændret.

### Økonomi

Alle omkostninger afholdes af ansøger/ejer.

### Lovgrundlag

Lov om private fællesveje, kapitel 5 -LOV nr 1537 af 21/12/2010

### Indstilling Fagchefen for Teknik og Miljø indstiller,

|  |  |
| --- | --- |
| at | scenarie 1 besluttes, så sidegrenen af den private fællesvej kan nedlægges. |

### Beslutning

Indstillingen godkendt.